કાજોલે પોતાના બૉલીવુડ કૅરિયરમાં ગુપ્ત, ઇશ્ક, કભી ખુશી કભી ગમ, દુશ્મન, ફના અને છેલ્લે માય નેમ ઇઝ ખાન ફિલ્મોમાં પણ પોતાની સફળતાનો જાદૂ જાળવી રાખ્યો. બ્લૉકબસ્ટર ફિલ્મો બાદ કાજોલે ક્યારેય પાછુ વળીને જોયુ નથી. જોકે સફળતાના તે દોરમાં કાજોલે પણ કેટલીક ફિલ્મો રિજેક્ટ કરી હતી. કામની વ્યસ્તતા હોય કે બીજા કોઈ પણ કારણ હોય, પરંતુ કાજોલને આજે પણ અફસોસ છે તે ફિલ્મોને રિજેક્ટ કરવાનો, કારણ કે તે તમામ ફિલ્મો સુપરહિટ સાબિત થઈ. જો કાજોલે તે ફિલ્મો સ્વીકારી લીધી હોત, તો તેમની સફળ ફિલ્મોની યાદી થોડીક વધુ લાંબી થઈ ગઈ હોત.